
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13   	 	 	 	 	 		 
SLAVONSKI BROD    

U  I M E  R E P U B L I K E  H R V A T S K E

R J E Š E N J E


                  	TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu predlagatelja FINANCIJSKE AGENCIJE, Regionalnog centra Zagreb, Podružnice Zagreb, za otvaranje stečajnog postupka nad stečajnim dužnikom NINA-SAMOBOR d.o.o. za proizvodnju, unutarnju i vanjsku trgovinu, skraćena tvrtka: NINA-SAMOBOR d.o.o., Samobor (Grad Samobor), Gornji Kraj 34, OIB 34884703574, dana 18. travnja 2018. godine

r i j e š i o    j e

 	 	I. Prijedlog Financijske agencije, Regionalnog centra Zagreb, Podružnice Zagreb za otvaranje stečajnog postupka nad stečajnim dužnikom NINA-SAMOBOR d.o.o. za proizvodnju, unutarnju i vanjsku trgovinu, skraćena tvrtka: NINA-SAMOBOR d.o.o., Samobor (Grad Samobor), Gornji Kraj 34, OIB 34884703574 se odbija.
 
 	 	II. Nalaže se dužniku NINA-SAMOBOR d.o.o. za proizvodnju, unutarnju i vanjsku trgovinu, skraćena tvrtka: NINA-SAMOBOR d.o.o., Samobor (Grad Samobor), Gornji Kraj 34, OIB 34884703574 naknaditi Financijskoj agenciji nastale troškove postupka u iznosu od 175,00 Kn uplatom na račun broj HR4223900011100017042, model HR05, poziv na broj 7524005-OIB dužnika (34884703574), a u roku od osam dana
   	
Obrazloženje

 	 	Zaključkom poslovni broj 7/St-1190/2017-14 od 15. ožujka 2018. godine, a nakon što je rješenjem Visokog trgovačkog suda Republike Hrvatske  broj 31 Su – 525/17-10 od 26. lipnja 2017. godine predmet ustupljen ovome sudu na postupanje, zakazano je i održano  ročište radi rasprave o pretpostavkama za otvaranje stečajnog postupka i očitovanja o prijedlogu za otvaranje stečajnog postupka nad stečajnim dužnikom NINA-SAMOBOR d.o.o. za proizvodnju, unutarnju i vanjsku trgovinu, skraćena tvrtka: NINA-SAMOBOR d.o.o., Samobor (Grad Samobor), Gornji Kraj 34, OIB 34884703574 dana 16. travnja 2018. godine, a na temelju prijedloga za otvaranje stečajnog postupka Financijske agencije, Regionalnog centra Zagreb, Podružnice Zagreb (dalje: FINA) podnesenog na temelju odredbe čl. 110. st. 1. Stečajnog zakona (dalje: SZ, NN 71/15,104/17) iz kojeg proizlazi da je stečajni dužnik na dan 26. travnja 2017. godine imao evidentirane neizvršene osnove za plaćanje u neprekinutom razdoblju od 120 dana, a u iznosu od 42.280,33 Kn i dvije zaposlene osobe. 
 		Na ročištu je saslušan zakonski zastupnik stečajnog dužnika Dorijan Bošnjak-Praunsperger koji se očitovao da poslovni račun stečajnog dužnika nije u blokadi od mjeseca srpnja 2017. godine, a i službenom provjerom utvrđeno je da dužnik na dan 16. travnja 2018. godine i 18. travnja 2018. godine u Očevidniku neizvršenih osnova za plaćanje Financijske agencije nema  neizvršenih osnova za plaćanje. Isto proizlazi iz Očevidnika o danima insolventnosti FINA-e od 10. travnja 2018. godine. 
 		Uvidom u posljednji javno objavljeni financijski izvještaj za 2015. godinu utvrđeno je da dužnik ima imovinu u vrijednosti od 757.858,00 Kn, a saslušanjem zakonskog zastupnika dužnika Dorijana Bošnjak-Praunsperger utvrđeno da se stanje imovine iskazane u tom financijskom izvještaju promijenilo i da imovina dužnika sada iznosi oko 105.000,00 Kn, odnosno da imovinu dužnika čine tražbine u iznosu od 20.000,00 kn, zalihe u iznosu od oko 15.000,00 Kn, plaćeni troškovi budućeg razdoblja koja se odnose na ulaganja za proizvodnju kalupa u iznosu od 40.000,00 Kn, opreme za proizvodnju glicerinskih sapuna u iznosu od 15.000,00 Kn te ostalih pokretnina (kompjutera, printera, stroja za rezanje folije), dok obveze dužnika iznose 1.700,00 Kn po osnovi neplaćenih telefonskih usluga dok nema obveza po osnovi poreza i doprinosa i obveza prema dobavljačima, te da dužnik nije prezadužen.
	 	Kako je, dakle,  stečajni dužnik u međuvremenu postao sposoban za plaćanje, a nije sa sigurnošću utvrđen niti nastup stečajnog razloga prezaduženosti, to je na temelju odredbe čl. 128. st. 6. SZ-a odlučeno kao točci I. izreke rješenja.
 		S obzirom da je Financijska agencija podnijela prijedlog za otvaranje stečajnog postupka na temelju odredbe čl. 110. st. 1. SZ-a jer je u trenutku podnošenja prijedloga postojao stečajni razlog nesposobnosti za plaćanje propisan ovom odredbom, to je nastale troškove postupka dužan naknaditi dužnik, pa je na temelju odredbe čl. 128. st. 7. SZ-a odlučeno kao u točci II. izreke rješenja, a visina troškova utvrđena je sukladno odredbi čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (NN 106/15).  	  	

U Slavonskom Brodu, 18. travnja 2018. godine

           							                      Stečajna sutkinja
                      						                          Mirna Vujčić 
							
      

NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana po isteku osmog 
dana od dana objave rješenja na mrežnoj stranici e-Oglasna ploča sudova. 
Žalba se podnosi Visokom trgovačkom sudu u Zagrebu putem ovoga suda u tri primjerka.
Žalba ne odgađa ovrhu rješenja.




DNA:
1. Rješenje nepravomoćno
2. Objaviti na mrežnoj stranici e- Oglasna ploča sudova
3. Dostaviti
- dužniku izravno
- Financijskoj agenciji, Regionalnom centru Zagreb

